《游新城汪园步遂堂先生韵 其二》
清代·金兆燕

白沙村畔路，日脚下高原。山色青垂岸，江流碧到门。

苔侵灵运屐，花满辟疆园。并坐盘陀石，閒心试共论。

作者简介：清安徽全椒人，字棕亭，一字钟越。乾隆三十一年进士，官国子监博士，改扬州教授。幼称神童。工诗词，尤精元人散曲。性不耐静坐，爱跳跃，多言笑，有“喜鹊”之称。有《国子先生集》。